CELEX: 32018R1097
Language: el
Date: 2018-07-26 00:00:00
Title: Εκτελεστικός κανονισμός (ΕΕ) 2018/1097 της Επιτροπής, της 26ης Ιουλίου 2018, σχετικά με την τροποποίηση του εκτελεστικού κανονισμού (ΕΕ) 2017/2197 για την επιστροφή, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, των πιστώσεων που μεταφέρονται από το οικονομικό έτος 2017

3.8.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 197/5
               
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1097 ΤΗΣ ΕΠΙΤΡΟΠΉΣ
         της 26ης Ιουλίου 2018
         σχετικά με την τροποποίηση του εκτελεστικού κανονισμού (ΕΕ) 2017/2197 για την επιστροφή, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, των πιστώσεων που μεταφέρονται από το οικονομικό έτος 2017
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 26 παράγραφος 6,
         Έπειτα από διαβούλευση με την επιτροπή των γεωργικών ταμείων,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2017/2197 της Επιτροπής (2) καθορίζει τα ποσά που διατίθενται στα κράτη μέλη για επιστροφή στους τελικούς δικαιούχους κατά το οικονομικό έτος 2018. Τα εν λόγω ποσά αντιστοιχούν στη μείωση στο πλαίσιο της δημοσιονομικής πειθαρχίας η οποία εφαρμόστηκε πράγματι από τα κράτη μέλη κατά το οικονομικό έτος 2017 με βάση τις δηλώσεις δαπανών των κρατών μελών για την περίοδο από 16 Οκτωβρίου 2016 έως 15 Οκτωβρίου 2017.
                  
               
                     (2)
                  
                  
                     Όσον αφορά τη Ρουμανία, η λεπτομερής δήλωση των δαπανών δεν λαμβάνει πλήρως υπόψη το όριο των 2 000 EUR που ισχύει για τη δημοσιονομική πειθαρχία σύμφωνα με το άρθρο 8 παράγραφος 1 του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (3). Ως εκ τούτου, για λόγους χρηστής δημοσιονομικής διαχείρισης, στον εκτελεστικό κανονισμό (ΕΕ) 2017/2197 κανένα ποσό δεν διατέθηκε στη Ρουμανία για επιστροφή.
                  
               
                     (3)
                  
                  
                     Η Ρουμανία στη συνέχεια ενημέρωσε την Επιτροπή σχετικά με το ορθό ποσό της δημοσιονομικής πειθαρχίας που θα έπρεπε να είχε εφαρμοστεί στη Ρουμανία κατά το οικονομικό έτος 2017, αν είχε ληφθεί πλήρως υπόψη το όριο των 2 000 EUR. Για να εξασφαλιστεί ότι μπορεί να πραγματοποιηθεί η επιστροφή των σχετικών ποσών στους ρουμάνους γεωργούς, η Επιτροπή θα πρέπει να προσδιορίσει το αντίστοιχο ποσό που διατίθεται στη Ρουμανία.
                  
               
                     (4)
                  
                  
                     Επομένως, ο εκτελεστικός κανονισμός (ΕΕ) 2017/2197 θα πρέπει να τροποποιηθεί αναλόγως.
                  
               
                     (5)
                  
                  
                     Δεδομένου ότι η τροποποίηση βάσει του παρόντος κανονισμού επηρεάζει την εφαρμογή του εκτελεστικού κανονισμού (ΕΕ) 2017/2197, ο οποίος εφαρμόζεται από την 1η Δεκεμβρίου 2017, ο παρών κανονισμός θα πρέπει επίσης να εφαρμόζεται από την ημερομηνία αυτή,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο παράρτημα του εκτελεστικού κανονισμού (ΕΕ) 2017/2197 παρεμβάλλεται η ακόλουθη εγγραφή:
            
                        «Ρουμανία
                     
                     
                        16 452 203 »
                     
                  
         
            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Δεκεμβρίου 2017.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 26 Ιουλίου 2018.
            
               
                  Για την Επιτροπή,
               
               
                  εξ ονόματος του Προέδρου,
               
               Jerzy PLEWA
               
                  Γενικός Διευθυντής
               
               
                  Γενική Διεύθυνση Γεωργίας και Αγροτικής Ανάπτυξης
               
            
         
         
            (1)  ΕΕ L 347 της 20.12.2013, σ. 549.
         
            (2)  Εκτελεστικός κανονισμός (ΕΕ) 2017/2197 της Επιτροπής, της 27ης Νοεμβρίου 2017, για την επιστροφή, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, των πιστώσεων που μεταφέρονται από το οικονομικό έτος 2017 (ΕΕ L 312 της 28.11.2017, σ. 86).
         
            (3)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 του Συμβουλίου και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).